Diari Oficial de la Generalitat Valenciana


Sumari del DOGV 3987, del 26-04-2001 (2001/3725)

ORDRE de 12 d'abril de 2001, de la Conselleria de Benestar Social, per la qual es convoquen ajudes per a l'any 2001 destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3725


Data del document
:   12-04-2001

Organisme emissor
:   Conselleria de Benestar Social

Tipus de document
:   Ordre

Correcció d'errades

 Descriptors 

:   * formació professional
    * suport econòmic
    * aprenentatge professional
    * ajuda a l'ocupació
    * dona
    * treball femení
    * ajuda pública

ORDRE de 12 d'abril de 2001, de la Conselleria de Benestar Social, per la qual es convoquen ajudes per a l'any 2001 destinades a finançar programes de formació ocupacional dirigits a col·lectius de dones en el marc de la missió confiada al Fons Social Europeu. [2001/3725]
  
El Pla d'Actuació per a la Igualtat d'Oportunitats entre homes i dones aprovat pel Govern Valencià al maig de 1997, plantejava per primera vegada a la Comunitat Valenciana la integració de les polítiques d'igualtat d'oportunitats i proposava una estratègia integradora i global, seriosa i concreta d'acció a mitjan termini.
  
Així, el Reglament núm. 1784/1999, del Parlament Europeu i del Consell del 12 de juliol de 1999 en la missió confiada al Fons Social Europeu es compromet a recolzar mesures de lluita contra la desocupació i d'integració en el medi laboral, tot expressant, entre els seus àmbits d'aplicació, la promoció de la igualtat d'oportunitats per a tots en l'accés al mercat laboral, així com l'adopció de mesures especials per a millorar la incorporació i la participació de la dona en el mercat de treball.
  
D'acord amb el Decret 138/2000, de 12 de setembre, del Govern Valencià, s'atribueix a la Direcció General de la Dona de la Conselleria de Benestar Social, entre altres funcions, les d'elaborar, promoure i executar les mesures per a fer efectiu el principi d'igualtat de l'home i la dona en tots els àmbits de la vida política, econòmica, cultural, social i laboral de la Comunitat Valenciana.
  
En virtut d'això i fent ús de les facultats que em confereixen l'art. 47.11 Del TRLHP de la Generalitat Valenciana i el Decret 138/2000, de 12 de setembre, pel qual s'aprova el Reglament Orgànic i Funcional de la Conselleria de Benestar Social,
  
ORDENE
  
Article 1. Objecte i àmbit:
  
1. L'objecte d'aquesta ordre és regular la concessió d'ajudes econòmiques durant l'any 2001, per la Direcció General de la Dona de la Conselleria de Benestar Social, d'acord amb la mesura dictada pel Fons Social Europeu de millorar la capacitat d'ocupació de les dones, per a fomentar i gestionar activitats formatives dirigides a dones desocupades, a fi de proporcionar-los la qualificació professional necessària per a exercir una ocupació concreta i adequada a les necessitats del mercat laboral a la Comunitat Valenciana.
  
Aquestes activitats formatives, hauran de dirigir-se a diferents col·lectius, amb objectius distints, tot diferenciant-se, com a actuacions A i B.
  
- Actuació A: consistent en la realització de sis cursos de formació a dones desocupades, caps de famílies monomarentals i/o víctimes de maltractaments, sense qualificació professional.
  
Les dones desocupades, que realitzen alguna acció formativa, que estiga inclosa en aquesta actuació, podran sol·licitar, si compleixen els requisits que estableix aquesta ordre, una ajuda econòmica, en concepte d'assistència.
  
- Actuació B: consistent en la realització de cinc cursos de formació a dones desocupades, amb estudis universitaris mitjans o formació professional en algun dels seus graus, per a llocs de treball tradicionalment no ocupats per dones o per a sectors laborals en els quals les dones es troben subrepresentades.
  
Totes les accions formatives, objecte d'aquesta ordre, es realitzaran en l'àmbit territorial de la Comunitat Valenciana.
  
Article 2. Dotació econòmica
  
1. La dotació econòmica d'aquesta ordre se sufragarà a càrrec de la línia de subvenció T4958 del programa 323.10 €Promoció de la Dona- capítol IV, del vigent pressupost de despeses per al 2001 de la Conselleria de Benestar Social, per un import global màxim de 43.097.846 Pessetes, (341.152,50 euros).
  
Aquest import es distribuirà de la manera següent:
  
- Actuació A: 60.895.323 Pessetes (187.894,41 euros).
  
- Actuació B: 86.736.987 Pessetes (153.258,09 euros).
  
No obstant això, si com a conseqüència de la valoració de les sol·licituds presentades o per qualsevol altra circumstància no s'utilitzara la totalitat de crèdit màxim establit, la diferència resultant podrà ser destinada, mitjançant proposta motivada de la Comissió de Valoració, al finançament d'un nombre més gran de cursos sobre els previstos, indistintament de les Actuacions A o B.
  
2. El règim d'ajudes serà d'aplicació d'acord amb les Actuacions previstes en el programa operatiu del Fons Social Europeu, integrades en l'eix prioritari de participació de les dones en el mercat de treball, dirigides a diferents col·lectius de dones, que s'expressen en el que estableix aquesta ordre.
  
Article 3. Naturalesa de les ajudes
  
Les ajudes previstes en aquesta ordre, tindran la naturalesa jurídica de subvencions públiques i aniran destinades al finançament de les accions formatives que es realitzen a l'empara d'aquesta, així com a la concessió d'ajudes a l'alumnat assistent a les accions formatives corresponents a la denominada Actuació A.
  
Article 4. Entitats beneficiàries
  
Podran sol·licitar les ajudes previstes en aquesta ordre les entitats següents:
  
- Les empreses privades o públiques, siguen persones físiques o jurídiques.
  
- Les entitats locals.
  
- Les organitzacions empresarials.
  
- Altres entitats sense ànim de lucre.
  
Els que aspiren a ser perceptors de les distintes ajudes, hauran de reunir els requisits generals següents:
  
- Tenir personalitat jurídica pròpia.
  
- Estar al corrent de les seues obligacions tributàries i de Seguretat Social.
  
- Acreditar capacitat suficient de mitjans materials, humans i organitzatius per a complir amb els objectius establits.
  
Article 5. Publicitat i difusió
  
Serà obligació de les entitats beneficiàries de les ajudes regulades en aquesta ordre, donar a conéixer de manera inequívoca que es tracta d'una acció subvencionada per la Direcció General de la Dona de la Conselleria de Benestar Social i cofinançada pel Fons Social Europeu, i s'hauran de sotmetre's al Reglament núm. 1.159/2000, de 30 de maig, sobre les activitats d'informació i publicitat que han de portar a terme els estats membres en relació amb les intervencions dels Fons Estructurals.
  
Hauran d'incorporar en tot el material imprés, que es derive de les activitats objecte d'aquesta ordre, els logotips de la Generalitat Valenciana, del Pla d'Igualtat d'Oportunitats entre Homes i Dones i del Fons Social Europeu.
  
Article 6. Contingut dels programes formatius
  
El projecte d'acció formativa, que d'acord amb el que establix aquesta ordre, han de presentar les entitats, recollirà els aspectes següents :
  
Dades generals, comuns a les dues Actuacions:
  
- Denominació del curs
  
- Lloc d'impartició (carrer o plaça i número)
  
- Nombre de participants (Máximo 15)
  
- Nombre d'hores.
  
Dades específiques per a cada una de les actuacions:
  
1. Actuació A.
  
- Els cursos seran dissenyats a mida del col·lectiu, objecte d'aquesta actuació, tenint en compte el perfil de les alumnes i l'elevat percentatge de possibilitats d'inserció laboral.
  
- Preformació: tindrà una duració de 30 hores, i estarà encaminada a aconseguir una major concentració de les alumnes en el període de formació, mitjançant el reconeixement dels objectius tant personals com professionals, tot aportant-los elements suficients per a treballar per ells.
  
- Formació: Tindrà una duració màxima de 420 hores. Les iniciatives aniran destinades cap a nous jaciments d'ocupació.
  
- Pràctiques en empreses. Amb una duració màxima de 150 hores, es consideren com a part fonamental del procés d'inserció sociolaboral de la formació teòrica rebuda, formen part d'aquesta encara que amb caràcter independent i autonomia pròpia.
  
- Tutoria. Per a la posada en pràctica del pla d'inserció laboral previst en aquesta actuació, es necessitarà la figura d'un/a mediador/a sociolaboral que faria de tutor/a d'aquest procés.
  
2. Actuació B.
  
- Formació: Tindrà un període màxim de duració de 400 hores, i es dirigirà cap a sectors en què la dona es trobe infrarepresentada i que constituïsquen nous jaciments d'ocupació.
  
- Tot pla formatiu haurà d'anar acompanyat d'un mòdul que preveja la preparació per a la inserció sociolaboral de les alumnes, en què constaran aspectes com ara autoestima, habilitats socials, tècniques i eines que faciliten l'accés al món laboral, tècniques de recerca d'ocupació etc. La duració d'aquest mòdul serà de 30 hores.
  
- Pràctiques en empreses. Tindran una duració màxima de 150 hores, i contribuiran a crear un primer contacte entre les alumnes i les empreses, facilitant així l'accés al mercat laboral.
  
Article 7. Valoració econòmica dels cursos
  
- Cursos corresponents a l'Actuació A: l'import global de cadascun dels cursos que s'impartisquen, corresponents a aquesta Actuació no podrà sobrepassar la quantitat total de 5.210.500 PTA (31.315,73 euros), inclosa l'ajuda a les alumnes, per assistència.
  
- Cursos corresponents a l'Actuació B: l'import global de cadascun dels cursos que s'impartisquen, corresponents a aquesta Actuació no podrà sobrepassar la quantitat total de 5.100.000 PTA (30.651,62 euros).
  
- El mòdul econòmic per a les despeses de formació serà com a màxim de 1.500 PTA per alumna i hora.
  
- La valoració econòmica màxima de les hores de pràctiques en empreses, serà de 1.000 PTA per alumna/hora i estarà inclosa en el pressupost global del curs però no en el mòdul econòmic de la formació lectiva.
  
- El cost d'hores de tutoria, amb posterioritat al període formatiu, estarà inclòs en el mòdul econòmic anteriorment exposat, i en cap cas podrà superar el 10% del total del pressupost del curs.
  
Article 8. Conceptes subvencionables
  
Els costos subvencionables, aplicables al mòdul econòmic, es distribuiran en:
  
1. Costos directes del curs.
  
- Salaris del professorat o, si és procedent, del servei docent extern, per a l'horari exclusiu d'impartició de les accions formatives, avaluacions i revisions periòdiques de les alumnes, preparació de classes i tutories.
  
- Despeses de Seguretat Social, quan s'haja contractat als docents com treballadors/as per compte alié.
  
- Despeses d'assegurances d'accidents de l'alumnat, que comprendrà l'accident in itínere i els succeïts en les pràctiques en empreses.
  
- Compra de material didàctic.
  
- Despeses de lloguers, tant d'instal·lacions, com de maquinària lligada directament a la docència.
  
- Despeses de publicitat, que responguen a les actuacions realitzades perquè s'acomplisca el que disposa l'article 5 d'aquesta ordre.
  
- Despeses de captació i/o selecció de l'alumnat, quan es justifiquen adequadament.
  
- Despeses de direcció i coordinació, atribuïbles al desenvolupament de l'acció formativa, que en cap cas podran superar el 10% del mòdul econòmic.
  
2. Costos indirectes del curs.
  
- Despeses produïdes pel pagament de l'ajuda econòmica en concepte d'assistència, a les alumnes incloses en els cursos de l'Actuació A, que així ho sol·liciten i que complisquen les condicions exigides en l'article 10 de la present Orde.
  
- Despeses produïdes pel pagament d'indemnització a les empreses per les pràctiques no laborals, realitzades en les mateixes, per les alumnes del curs.
  
- Despeses de tutoria post-formació, quan l'acció formativa així ho requerisca
  
No es consideraran costos subvencionables, l'IVA o altres càrregues tributàries.
  
En el cas de les despeses «directes», previstes en aquest article, l'entitat beneficiària haurà d'acompanyar a la documentació exigida per a la justificació, una memòria per acció formativa, en què s'expliquen els càlculs realitzats per a imputar els esmentats costos.
  
Article 9. Elecció de l'alumnat
  
Les sol·licituds de preselecció de les alumnes, seran presentades per les entitats que impartisquen les accions formatives, en les seus de la Direcció General de la Dona corresponent.
  
La data de la selecció serà acordada per aquesta Direcció General i l'entitat formativa. Una vegada finalitzat el procés de selecció, es confeccionarà una acta en què figuraran els noms d'aquelles alumnes que hagen sigut seleccionades i les que formaran part de la llista de reserves.
  
A fi d'aconseguir grups homogenis de dones amb les característiques adequades a aquestes modalitats formatives, les entitats que impartisquen els cursos, podran demanar dels centres dependents de la Direcció General de la Dona, col·laboració per a difondre l'oferta de formació a les dones, entre les possibles interessades.
  
Les característiques a què es fa referència, són les que s'indiquen a continuació, segons l'Actuació a què corresponguen:
  
- Actuació A:
  
- Dones desocupades
  
- Sense qualificació professional
  
- Caps de famílies monomarentals i/o víctimes de maltractaments.
  
- Actuació B:
  
- Dones desocupades
  
- Amb estudis universitaris mitjans o formació professional en qualsevol dels seus graus.
  
Article 10. Ajudes a les alumnes
  
Les dones desocupades i inscrites en les Oficines d'Ocupació de la Comunitat Valenciana, que realitzen una acció formativa de les enquadrades en l'Actuació A, podran sol·licitar a l'entitat que impartisca el curs de formació, una ajuda econòmica en concepte d'assistència, per un import de 2.000 PTA per dia lectiu, sempre que el curs tinga una duració mínima de quatre hores diàries, finalitze amb aprofitament i no perceba prestacions econòmiques de qualsevol administració pública, superiors al salari mínim interprofessional.
  
Article 11. Obligacions de les alumnes beneficiàries
  
Les participants en les accions formatives, que es descriuen en aquesta ordre, estan obligades a assistir a les classes de forma regular i contínua.
  
És causa d'exclusió de les alumnes i de pèrdua, si és procedent, del dret a la corresponent ajuda econòmica, incórrer en tres faltes d'assistència no justificades en el mes. L'entitat impartidora de l'acció formativa farà efectiva la baixa de la participant, el dia lectiu següent, després de l'acumulació de les faltes esmentades.
  
Les faltes d'assistència justificades no computaran a aquests efectes llevat que, per la seua importància, donen lloc a falta d'aprofitament del curs.
  
Article 12. Realització dels cursos
  
Els cursos hauran d'iniciar-se durant l'any 2.001 i finalitzar abans de l'1 de novembre d'aquest any.
  
Article 13. Inici del curs
  
És preceptiva la comunicació prèvia, per part de l'entitat beneficiària, fins i tot mitjançant fax, de la data d'inici de cada curs, al personal assenyalat a l'efecte per la Direcció General de la Dona, tot assenyalant horari, lloc d'impartició i nombre d'alumnes.
  
L'entitat disposarà de 15 dies naturals, a partir de l'inici del curs, per a remetre a la seu de la Direcció General de la Dona que corresponga, la següent documentació:
  
- Acta de selecció de les alumnes, acompanyades de la documentació següent :
  
- Còpia compulsada del DNI de les alumnes.
  
- Còpia compulsada de la targeta de demanda d'ocupació d'aquestes.
  
- Certificat acreditatiu que les alumnes que són objecte de les ajudes per assistència als cursos corresponents a l'Actuació A, no perceben prestacions econòmiques de qualsevol administració pública, superiors al salari mínim interprofessional.
  
- Relació de participants que comencen el curs, el nombre del qual no podrà sobrepassar a l'assenyalat en la present Orde.
  
- La pòlissa de l'assegurança d'accidents de l'alumnat o, si no n'hi ha, la carta de garanties d'aquest i que inclourà almenys la cobertura següent:
  
- Assistència mèdica, farmacèutica i hospitalària per quantia il·limitada de qualsevol accident durant el desenvolupament del curs i el període de pràctiques en empreses, tot incloent el desplaçament de les alumnes des de la seua residència habitual, tant fins al centre de formació com fins el lloc on es desenvolupen les pràctiques esmentades.
  
- Indemnització per mort o invalidesa permanent derivades d'un accident en el curs o en el desplaçament. Indemnització diària als alumnes derivada d'un accident durant el curs, que li produïsca una incapacitat temporal.
  
- L'entitat organitzadora del curs estarà obligada a mantenir la cobertura de l'assegurança d'accidents durant tot el període en què cada alumne estiga d'alta en el curs.
  
Article 14. Control del desenvolupament del curs
  
Una vegada començat el curs i presentada la documentació esmentada en l'article anterior, l'empresa organitzadora del curs, està obligada a aportar la documentació següent:
  
- Control d'assistència mensual.
  
- Parts d'alta i baixa produïts.
  
- Comunicació de les incidències que es produïsquen en el desenvolupament del curs.
  
El beneficiari haurà de comunicar, en qualsevol moment de la vigència del programa, altres ajudes públiques o privades que haguera obtingut i/o sol·licitat per a aquesta finalitat motiu de la subvenció.
  
El beneficiari estarà obligat a sotmetre's a les actuacions de control financer de la Intervenció Delegada, de la Generalitat Valenciana i, si és procedent, dels òrgans competents del Fons Social Europeu, en relació amb les subvencions concedides.
  
Article 15. Presentació de sol·licituds, documentació i termini
  
1. Les sol·licituds es presentaran en qualsevol dels registres dels serveis territorials de la Conselleria de Benestar Social o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, tot utilitzant per a això els models normalitzats establits a l'efecte i que figuren en aquesta ordre com a annex I.
  
Les entitats sol·licitants hauran de presentar una sol·licitud per cada una de les Actuacions formatives descrites en aquesta ordre (A i B), tot incloent en cada una d'elles totes les accions formatives corresponents a cada una de les actuacions.
  
2. Tota sol·licitud haurà d'anar acompanyada de la documentació següent:
  
- Documentació acreditativa i identificadora de l'entitat sol·licitant i del seu representant legal.
  
- Document d'identificació fiscal de l'entitat sol·licitant.
  
- Dades de domiciliació bancària, segons model normalitzat facilitat a l'efecte en l'annex IV (fitxa de manteniment de tercers).
  
- Certificat d'estar al corrent de les obligacions tributàries i amb la Seguretat Social en els termes establits en l'Orde de 30 de maig de 1996 de la Conselleria d'Economia i Hisenda, la validesa dels quals haurà d'estendre's a la data de finalització del termini de presentació de sol·licituds.
  
- Projecte de les accions formatives que es desitja impartir, tot utilitzant per a això el model normalitzat que figura com annex III, i es presentara un per a cada una de les accions formatives, que hauran de ser alguna de les incloses en l'annex II d'aquesta ordre.
  
Quan la sol·licitud no reunisca els requisits establits en aquesta ordre o no s'acompanye la documentació que, d'acord amb la mateixa, resulte exigible, d'acord amb el que preveu l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons redacció donada per la Llei 4/1999, es requerirà als interessats perquè, en un termini de 10 dies, esmenen la falta o acompanyen els documents necessaris, amb indicació que, si així no ho feren, se'ls tindrà per desistits de la seua petició, amb la resolució prèvia, que haurà de ser dictada en els termes previstos en l'article 42 de l'esmentada Llei.
  
En el cas que els documents exigits que hauran d'acompanyar a la sol·licitud de concessió d'ajudes, ja estigueren en poder de qualsevol òrgan de l'administració, el sol·licitant podrà acollir-se al que estableix l'apartat f) de l'article 35 de la Llei 30/1992, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan en què van ser presentats o, si és procedent, emesos i quan no hagen passat mes de cinc anys des de la finalització del procediment a què corresponguen.
  
3. El termini de presentació de sol·licituds serà d'un mes a partir del dia següent al de la publicació d'aquesta ordre en el Diari Oficial de la Generalitat Valenciana.
  
Article 16. Valoració de les sol·licituds
  
Tota sol·licitud estarà subjecta a:
  
1. Una valoració formal a càrrec del personal designat per la Direcció General de la Dona, de la Conselleria de Benestar Social, el qual supervisarà si es compleixen els requisits previstos en aquesta ordre i avaluarà mitjançant l'aplicació dels criteris de valoració, ponderats en ordre decreixent i que s'exposen a continuació:
  
- Major adequació de l'acció formativa a la programació establida per a cadascuna de les dues Actuacions. (annex II).
  
- Millor distribució geogràfica dels cursos dins de l'àmbit de la Comunitat Valenciana.
  
- Compromís de realització de pràctiques no laborals, en empreses.
  
- Compromís d'oferir a les alumnes un seguiment de tutoria durant el període postformatiu.
  
- Percentatge mes elevat de possibilitats d'inserció de les alumnes, voluntàriament manifestat per les entitats sol·licitants.
  
- Certificat d'acreditació d'una norma de qualitat WAP 6091, superior o anàloga, expedida per una entitat certificadora.
  
- Millor adequació de les accions formatives a l'oferta d'ocupació de les empreses a la Comunitat Valenciana.
  
- L'acreditació de l'entitat com a Centre Col·laborador Homologat de Formació Professional d'acord amb l'Ordre de la Conselleria d'Ocupació, de 18 d'octubre de 1999, sobre homologació d'especialitats formatives i impartició en centres col·laboradors.
  
- Cost hora/alumna, per cada una de les accions formatives.
  
2. Una valoració a càrrec d'una comissió, designada a l'efecte, que analitzarà el contingut teòric i pràctic dels cursos, la seua metodologia d'impartició i la idoneïtat del professorat.
  
Aquesta comissió estarà presidida per la cap de Servei de Gestió de Programes de la Direcció General de la Dona o persona en qui delegue i estarà formada per:
  
- La cap de Secció de Gestió de Programes de la Direcció General de la Dona o persona en qui delegue.
  
- La cap de Secció de Coordinació Administrativa de la Direcció General de la Dona.
  
- Les coordinadores de la Direcció General de la Dona en les seus d'Alacant i Castelló
  
- Un/a tècnic/a de la Direcció Territorial de Benestar Social de València.
  
- Un/a tècnic/a de la Direcció General de Formació i Qualificació Professional de la Conselleria d'Economia, Hisenda i Ocupació
  
Realitzada la valoració, s'efectuaran les corresponents propostes de resolució.
  
Article 17. Resolució
  
Una vegada efectuada la valoració de la sol·licitud, la directora general de la Dona, per delegació del conseller de Benestar Social, dictarà la resolució procedent.
  
El termini màxim per a resoldre i notificar la resolució procedent, serà de dos mesos a comptar des de la finalització del termini de presentació de sol·licituds.
  
Transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, d'acord amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i això sense perjuí que subsistisca l'obligació legal de resoldre sobre la petició formulada.
  
Les Resolucions es notificaran als interessats en els termes previstos en l'article 58 de la Llei 30/1992, de 26 de novembre, de Règim Jurídic de les administracions públiques i del Procediment Administratiu Comú i, en la mateixa, constaran les condicions de concessió, denominació dels cursos concedits, quantia per a cadascun dels cursos i la modalitat a què pertanyen, determinant, si és procedent, les obligacions accessòries a les quals haja de supeditar-se el beneficiari.
  
Tota alteració de les condicions tingudes en compte per a la concessió de la subvenció podrà donar lloc a la modificació de la resolució inicial.
  
Article 18. Obligacions de les entitats beneficiàries
  
Són obligacions de les entitats beneficiàries:
  
- Realitzar les accions subvencionades segons el que preveu aquesta ordre i en la resolució d'aprovació, i justificar la seua execució.
  
- Facilitar a la Direcció General de la Dona de la Conselleria de Benestar Social les tasques de seguiment i control tècnic.
  
- Sotmetre's a les accions de control que s'estableixen en aquesta orde.
  
- Subjectar-se a les accions de control financer que legalment corresponguen en relació amb la subvenció concedida.
  
- Comunicar a la Direcció General de la Dona, la concessió de qualssevol altres subvencions o ajudes que, amb la mateixa finalitat, els siga atorgada per una altra administració o ens públic o privat.
  
- En el cas de realitzar pràctiques no laborals, comunicar als representants dels treballadors dels centres en què es desenvolupen les pràctiques, així com a la Inspecció de Treball, la relació d'alumnes participants en aquest programa, la seua duració, i el seu programa formatiu.
  
- No percebre cap quantitat de l'alumnat participant en les accions formatives subvencionades.
  
- Portar comptabilitat codificada de les despeses imputables a cada subvenció concedida.
  
- La Conselleria de Benestar Social no assumirà obligacions que es deriven de la relació laboral o de qualsevol altra naturalesa amb el personal que preste els seus serveis amb les entitats beneficiàries, així com la derivada de qualsevol relació amb tercers, sent els seus titulars els que responguen amb caràcter exclusiu.
  
Article 19. Liquidació de les ajudes
  
1. Una vegada començada l'acció formativa i després de la comprovació que l'entitat beneficiària compleix amb el que estableix l'article 13 d'aquesta ordre, es lliurarà el 40% de l'import de l'ajuda, en la forma prevista en l'article 47 bis del TRLHPGV, amb el previ aval bancari a favor de la Generalitat Valenciana, que haurà de ser solidari respecte de l'obligat principal, amb renúncia expressa al benefici d'excussió i pagador al primer requeriment de la Tresoreria de la Generalitat Valenciana.
  
2. El 60% restant de la subvenció es farà efectiu en finalitzar l'acció subvencionada i sempre amb anterioritat al 30 de novembre de l'any en curs. Per a això serà necessària la presentació per part de les entitats beneficiàries de la declaració de despeses efectivament realitzades per la impartició de les accions formatives objecte de la subvenció, tot adjuntant la documentació següent :
  
- Documents justificatius o factures relacionades amb les despeses que s'enumeren en l'article 8 d'aquesta ordre, davall la denominació de Costos directes i ?Costos Indirectes?.
  
- A més dels justificants que s'esmenten en el punt anterior, l'entitat beneficiària, haurà d'adjuntar el següent:
  
- Memòria a què es fa referència en l'article 8 d'aquesta ordre.
  
- Pòlissa de l'assegurança de l'alumnat, en el cas que no s'haja aportat amb anterioritat.
  
En el cas d'incloure pràctiques no laborals, per cada una de les empreses col·laboradores, s'haurà de trametre relació nominal de les alumnes que assistisquen diariàment, amb el vistiplau de l'instructor i el nombre total d'hores.
  
Així mateix, haurà d'acompanyar-se la documentació justificativa de la inserció realitzada, en cas de compromís d'inserció.
  
La declaració de despeses i tramesa de documents justificatius, realitzada als efectes establits en l'article 47 del text refós de la Llei d'Hisenda Pública de la Generalitat Valenciana, haurà d'efectuar-se en el termini màxim de 15 dies naturals comptadors des de l'endemà de la finalització de l'acció formativa, sempre que en la resolució no es fixara un altre termini distint.
  
Article 20. Minoració o revocació de les ajudes concedides
  
1. L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat de les despeses subvencionades i la concessió amb posterioritat a la presentació de la sol·licitud d'altres ajudes públiques o privades, que en el seu conjunt superen el cost de l'activitat a desenvolupar per l'entitat beneficiària, podrà donar lloc a la minoració de la subvenció concedida.
  
En especial, a la vista de la documentació presentada, relativa a l'acció formativa, es procedirà a la minoració de la subvenció concedida en els supòsits següents:
  
- No haver impartit la totalitat de les hores lectives aprovades.
  
- Per baixes de les alumnes: l'entitat podrà, durant la primera meitat del període de duració del curs, incorporar noves alumnes fins a completar el nombre que fixa la resolució de concessió i substituir les alumnes que hagen sigut baixa amb noves altes.
  
Quan en la segona meitat del curs es produïra una disminució del nombre d'alumnes, no imputable a l'entitat beneficiària, només es minorarà la part de les despeses que foren imputables a organització.
  
No serà causa de minoració de la subvenció, la disminució fins un 20% del nombre d'alumnes.
  
2. L'incompliment per l'entitat beneficiària de qualsevol dels requisits, de les condicions i de la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de l'acció, donarà lloc a la incoació, per l'òrgan competent per a la concessió de les ajudes del corresponent procediment, que podrà finalitzar, si és procedent, amb la revocació de la subvenció i l'obligació de reintegrar les quantitats indegudament percebudes i l'interés de demora, des del moment del pagament de la subvenció.
  
En la tramitació del procediment es garantirà, en tot cas, el dret de l'interessat a l'audiència.
  
El termini màxim per a resoldre serà d'un mes des del moment en què s'incoe l'expedient de revocació o minoració, i si és procedent, reintegrament, una vegada transcorregut l'esmentat termini sense resolució expressa suposarà la caducitat del procediment, però no la prescripció de l'acció.
  
Les quantitats que s'hagen de reintegrar tindran la consideració d'ingressos de dret públic, a efectes del procediment aplicable per a la cobrança.
  
DISPOSICIONS FINALS
  
Primera
  
Es faculta la directora general de la Dona per a dictar les instruccions i adoptar les mesures que considere oportunes per al desenvolupament i aplicació del que disposa aquesta ordre.
  
Segona
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
Tercera
  
Aquesta ordre, que esgota la via administrativa, podrà ser recorreguda potestativament en reposició, o bé directament, es podrà interposar recurs contenciós administratiu, en els terminis i davant dels òrgans que s'indiquen a continuació:
  
- Recurs de reposició, haurà d'interposar-se davant del conseller de Benestar Social en el termini d'un mes comptadors des de l'endemà de la seua publicació.
  
- Recurs contenciós administratiu, haurà de plantejar-se davant de la Sala Contenciosa administrativa del Tribunal Superior de Justícia de la Comunitat Valenciana en el termini de dos mesos comptadors des de l'endemà l'endemà al de la seua publicació.
  
València, 12 d'abril de 2001
  
El conseller de Benestar Social